CWT โชว์ SakunC คว้าออเดอร์มินิบัสกว่า 370 คัน เตรียมส่งมอบล็อตแรก ม.ค.นี้
CWT โชว์ SakunC คว้าออเดอร์มินิบัสกว่า 370 คัน เตรียมส่งมอบล็อตแรก ม.ค.นี้
CWT โชว์ SakunC คว้าออเดอร์มินิบัสกว่า 370 คัน เตรียมส่งมอบล็อตแรก ม.ค.นี้
9 ธ.ค. 2562

นายวีระพล ไชยธีรัตต์ ประธานกรรมการบริหาร บริษัท ชัยวัฒนา แทนเนอรี่ กรุ๊ป จำกัด (มหาชน) หรือ CWT เผยถึงข่าวดีจากบริษัทร่วมที่บริษัทเข้าไปลงทุน “บริษัท สกุลฎ์ซี อินโนเวชั่น จำกัด” หรือ SakunC  ซึ่งเป็นผู้ออกแบบ, วิจัยพัฒนาและผลิตยานพาหนะสมัยใหม่แบบครบวงจรสัญชาติไทยแท้ ที่มีบทบาทสำคัญในการยกระดับความปลอดภัยด้านคมนาคมของประเทศไทย ซึ่งทุกยานพาหนะที่จะออกจาก Sakun.c ไม่ว่าจะเป็น เรือ หรือรถโดยสาร จะถูกพัฒนาโดยนำเรื่องความปลอดภัยมาเป็นตัวตั้งเสมอ
เมื่อช่วงเดือนที่ผ่านมา นายวีระพล ไชยธีรัตต์ พร้อมด้วยนายวีรพลน์ เตชะผาสุขสันติ ประธานเจ้าหน้าที่บริหาร บริษัท สกุลฎ์ซี อินโนเวชั่น จำกัด และทีมงาน Sakun.c นำทัพแกร่ง เปิดตัว Aluminum Bus ภายใต้แบรนด์ “C Bus by Sakun.c” ภายในงาน Bus &amp; Truck 2019 ที่ไบเทคบางนา ซึ่งได้รับความสนใจอย่างล้นหลามจากผู้ประกอบการทั้งไทยและต่างชาติ โดยภายในงานมียอดจองรถมินิบัสกว่า 374 คัน และปัจจุบันยังมีผู้สนใจติดต่อเข้ามาเพิ่ม คาดจะมียอดจองเพิ่มเติมเข้ามาอีกไม่ขาด ซึ่งบริษัทได้เตรียมความพร้อมในการผลิตไว้อย่างดีแล้ว เดินหน้าการผลิตเต็มที่ เพื่อให้สามารถส่งมอบรถมินิบัสได้อย่างรวดเร็วที่สุด
นายวีรพลน์ เตชะผาสุขสันติ กล่าวอีกว่า ภายในเดือน มกราคม 2563 นี้ บริษัทจะทำการส่งมอบออเดอร์ “C Bus by Sakun.c” ล็อตแรกจำนวน 25 คันให้แก่ลูกค้า ซึ่งจะถูกนำไปใช้งานอย่างเต็มประสิทธิภาพบนท้องถนนไทย และจะมีจำนวนเพิ่มขึ้นเรื่อยๆจากการทยอยส่งมอบล็อตต่อๆไป ซึ่งรถมินิบัสของ Sakun.c นี้ได้รับผลตอบรับที่ดีเกินคาดจากกลุ่มลูกค้า ด้วยราคาที่เกินคุ้ม เมื่อเทียบกับคุณภาพจากวัสดุที่ใช้ในการผลิต เพราะโครงสร้างตัวถังเป็นอลูมิเนียม น้ำหนักเบา ทำให้ประหยัดน้ำมัน แข็งแรง ทนทาน มีความปลอดภัยสูง ไม่เป็นสนิม และไม่ผุกร่อนง่าย
อนึ่ง CWT เข้าลงทุนใน Sakun.c ด้วยสัดส่วนการลงทุนร้อยละ 50.01 ด้วยเล็งเห็นถึงศักยภาพและโอกาสในการเติบโตของ Sakun.c  ที่จะก้าวขึ้นมาเป็นผู้ผลิตยานพาหนะไทยแท้เบอร์ต้นๆของประเทศ ซึ่งนอกเหนือจาก CWT แล้ว ยังมีสำนักงานพัฒนาวิทยาศาสตร์และเทคโนโลยีแห่งชาติ (สวทช.) เข้าลงทุนใน Sakun.c ด้วยร้อยละ 10
“การเข้าร่วมลงทุนโดยองค์กรระดับประเทศ เป็นตัวบ่งชี้ได้ว่า Sakun.c มีความน่าเชื่อถือ ศักยภาพทางการพัฒนาวิจัยรวมถึงการผลิตของ Sakun.c แข็งแกร่งจริงๆ ฉะนั้นการเข้าลงทุนร่วมของ CWT ย่อมจะได้รับผลตอบแทนที่คุ้มค่าไปด้วย
นอกเหนือจากนั้นคือ CWT ได้มีโอกาสร่วมงาน ทั้งมีส่วนในการศึกษาพัฒนายานพาหนะสมัยใหม่ร่วมกับผู้เชี่ยวชาญของ Sakun.c ทำให้เราได้ประสบการณ์และมีโอกาสในการพัฒนาความรู้ไปด้วย โดยภายในเดือนมกราคม 2563 ที่จะส่งมอบรถล็อตแรก 25 คัน จะทำให้ Sakun.c รับรู้รายได้ได้ทันที ซึ่งปี 2563 รายได้เฉพาะจากการส่งมอบ Aluminum Bus จะมีเข้ามาอย่างต่อเนื่อง ประมาณการยอดขายไว้ราว 2,400 ล้านบาท ซึ่ง CWT จะรับรู้กำไรจากการเข้าลงทุนตามสัดส่วนที่ลงไป” นายวีระพล กล่าว